ASP กำไร Q3 ลดฮวบ มาที่ 85.99 ลบ. หลังรายได้ค่านายหน้าลดลง
ASP กำไร Q3/58 ลดเกิน 70% มาที่ 85.99 ลบ. จาก 294.58 ลบ. เมื่อปีก่อน หลังรายได้ค่านายหน้าลดลง ขณะที่ช่วง 9 เดือนแรกมีกำไร 435.20 ลบ. ลดลง 33% จาก 645.04 ลบ. เมื่อปีก่อน
2 พ.ย. 2558

บริษัท เอเซีย พลัส กรุ๊ป โฮลดิ้งส์ จำกัด (มหาชน) หรือ ASP รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 85.99 ล้านบาท หรือมีกำไรสุทธิ 0.04 บาทต่อหุ้น ลดลง 71% จากช่วงเดียวกันของปีก่อนที่มีกำไรสุทธิ 294.58 ล้านบาท หรือมีกำไรสุทธิ 0.14 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 435.20 ล้านบาท หรือ 0.21 บาทต่อหุ้น ลดลง 33% จากช่วงเดียวกันของปีก่อนที่มีกำไรสุทธิ 645.04 ล้านบาท หรือ 0.31 บาทต่อหุ้น
ทั้งนี้ผลการดำเนินงานดังกล่าวที่ลดลง เนื่องจากบริษัทมีรายได้จากค่านายหน้าซื้อขายหลักทรัพย์ลดลง 44% จากงวดเดียวกันของปี 2557 อีกทั้งในไตรมาส 3/57 บริษัทมีกำไรจากการซื้อขายเงินลงทุน 102.43 ล้านบาท ขณะที่ไตรมาส 3/58 ไม่มี